



**REPUBLIKA HRVATSKA**

**ZAGREBAČKA ŽUPANIJA PRIJEDLOG**

**OPĆINA POKUPSKO**

 **Općinsko vijeće**

Na temelju članaka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14,07/17, 68/18, 98/19 i 64/20), članka 49. stavka 3. Zakona o predškolskom odgoju i obrazovanju (Narodne novine, br. [10/97](http://www.zakon.hr/cms.htm?id=477), [107/07](http://www.zakon.hr/cms.htm?id=478), [94/13](http://www.zakon.hr/cms.htm?id=479), [98/19](https://www.zakon.hr/cms.htm?id=40813) i 57/22) i članka 33. Statuta Općine Pokupsko (Glasnik Zagrebačke županije, br. 13/21) Općinsko vijeće Općine Pokupsko na svojoj \_\_\_\_\_\_\_\_\_\_ sjednici održanoj dana \_\_\_\_\_\_\_\_\_\_\_\_\_\_\_\_. godine donosi

**PROGRAM JAVNIH POTREBA**

**U ŠKOLSTVU I PREDŠKOLSKOM ODGOJU**

**OPĆINE POKUPSKO ZA 2023. GODINU**

Članak 1.

Programom javnih potreba u školstvu utvrđuju se aktivnosti šire od utvrđenih potreba Državnim pedagoškim standardima koje su od značenja za Općinu Pokupsko u 2023. godini, a obuhvaćaju:

1. Darove za djecu (Sv. Nikola);
2. Radne materijale za učenike osnovne škole;
3. Sufinanciranje prehrane učenika osnovne škole;
4. Nagrade odličnim učenicima osnovne škole;
5. Sufinanciranje prijevoza učenika i studenata;
6. Stipendiju Općine Pokupsko;
7. Sufinanciranje natjecanja, smotri i susreta učenika;
8. Sufinanciranje programa „Škola u prirodi“;
9. Izvanškolske aktivnosti;
10. Program predškole (Mala škola) i
11. Sufinanciranje rada dječjeg vrtića u Pokupskom.

Članak 2.

Općina osigurava prigodni poklon povodom blagdana S. Nikole za svu djecu predškolskog i osnovnoškolskog uzrasta s prebivalištem na području Općine Pokupsko i polaznike Osnovne škole Pokupsko. Prema evidenciji osnovnih škola i Općine Pokupsko to je oko 250 djece.

Planirani iznos: 1.725,40 eura.

Članak 3.

Općina Pokupsko sufinancira radne materijale za učenike osnovnih škola učenika, u skladu s posebnim aktom Općine Pokupsko i prema potrebama Osnovne škole.

Planirani iznos: 9.290,60 eura.

Članak 4.

Općina Pokupsko sufinancira troškove prehrane učenika osnovne škole, u skladu s posebnim aktima.

Planirani iznos: 2.654,46 eura.

Članak 5.

Općina Pokupsko osigurava prigodne nagrade na kraju školske godine odličnim učenicima Osnovne škole Pokupsko, prema popisu Osnovne škole.

Planirani iznos: 265,45 eura.

Članak 6.

Općina Pokupsko financira troškove mjesečne vozne karte za učenike srednjih škola u cijelosti, u skladu s posebnim aktom Općine Pokupsko. Troškovi prijevoza studenata financiraju se u apsolutnom iznosu u skladu s posebnim aktom.

Planirani iznos: 27.871,79 eura.

Članak 7.

Općina Pokupsko dodjeljuje stipendiju odličnim učenicima i studentima putem natječaja, koji raspisuje općinski načelnik, u skladu s Odlukom o stipendiji Općine Pokupsko i planiranim sredstvima u Proračunu.

Planirani iznos: 4.379,85 eura.

Članak 8.

Općina sufinancira sudjelovanje učenika na susretima, natjecanjima i smotrama, prema mogućnostima i prema zahtjevu osnovnih škola koje polaze učenici s područja naše općine.

Planirani iznos: 265,45 eura.

 Članak 9.

Općina sufinancira školu u prirodi za učenike 4. razreda osnovne škole prema zahtjevu osnovnih škola.

Planirani iznos: 1.990,84 eura.

Članak 10.

Općina Pokupsko sufinancira izvanškolske aktivnosti za učenike s područja Općine Pokupsko, sukladno zahtjevima osnovnih i srednjih škola koje navedeni učenici pohađaju.

Planirani iznos: 398,17 eura.

Članak 11.

Općina Pokupsko organizira program predškole koji se provodi u Područnom objektu Lajdica (Dječji vrtić Didi) sukladno propisanim uvjetima. Provođenje programa je besplatno za roditelje, a ne iziskuje niti dodatni trošak za Općinu dok polaznicima programa ranog i predškolskog odgoja nisu u cijelosti popunjeni kapaciteti objekta i osoblja.

Planirani iznos: 0,00 eura.

Članak 12.

Općina Pokupsko sufinancira troškove održavanja programa ranog i predškolskog odgoja u objektu u vlasništvu Općine Pokupsko, sukladno posebnoj odluci Općinskog vijeća. Dio troškova snose roditelji, a Općina svoj dio sufinanciranja namiruje dijelom iz Općih prihoda i primitaka, te dijelom iz potpora Ministarstva za demografiju, obitelj, mlade i socijalnu politiku, te Zagrebačke županije.

Planirani iznos: 92.905,97 eura.

Članak 13.

Ukupno potrebna sredstva za provedbu ovoga Programa u 2023. godini iznose 141.747,96 eura, a osiguravaju se iz izvora općih prihoda i primitaka u iznosu od 129.802,91 eura, te od pomoći iz drugih proračuna 11.945,05 eura.

Članak 14.

Ovaj Program stupa na snagu prvog dana od dana objave u Glasniku Zagrebačke županije.

KLASA:

URBROJ:

U Pokupskom,

 Predsjednik Općinskog vijeća

 Stjepan Sučec